18 april 2017 12:23 | T-Systems Nederland | 0
Dit artikel is afkomstig van Computable.nl (https://www.computable.nl/artikel/6003207). © Jaarbeurs IT Media. Wit Kersfeestoer in Europa!
Duitsland, Oostenryk, Tsjeggie
16 tot 27 Desember 2019
Ons Onvergeetlike Wit Kersfeestoer in Desember 2019
Dag 1, Maandag 16 Desember 2019
Ons Kersfeestoer begin al op die OR Tambo Lughawe waar die opgewonde groep Kersfees toerlede bymekaarkom! Ons vertrek vanaand na München in Suid-Duitsland. Ons kry etes en drankies tydens al die vlugte. [/tg_program]
Dag 2, Dinsdag 17 Desember 2019
Ons Kersfeestoer groep arriveer op München se lughawe. Hier wag ons luukse Kersfeestoer bus reeds op ons. Hierdie gerieflike bus bly ons s’n tydens ons hele Kersfeestoer.
Ons groep vertrek dan na Nürnberg. Hierdie beroemde stad het ‘n eeue-lange, ryke geskiedenis. (Ons gaan môre hier ‘n insiggewende stadstoer onderneem.) In Nürnberg is ook die grootste Kersmark in die hele Duitsland. Wat ‘n wonderlikheid om te beleef!
Hier slaap ons Kersfeestoer groep vanaand in ‘n gerieflike hotel in Nürnberg en ons eet ‘n smaaklike driegang-aandete. (Die hotel is in 2017 met die Certificate of Excellence van Tripadvisor bekroon.)
Dag 3, Woensdag 18 Desember 2019
Vanoggend ontmoet ons eers ons Engelssprekende stadsgids wat ons gaan inlei in die baie interessante geskiedenis van hierdie stad. (Natuurlik sien en hoor ons heelwat van die Tweede Wêreldoorlog, maar daar is ook eeue voor die twintigste eeu waarin hierdie besondere stad ‘n belangrike rol gespeel het.)
Ons besoek ook die Kasteel (Nürnberger Burg) – ‘n groep versterkte geboue uit die Middeleeue wat oor die Ou Stadgebied uitkyk. Die grootse Kasteel en die ou stadsmure word as een van Europa se formidabelste Middeleeuse fortifikasies beskou.
Dan stap ons na die pragtige Kersmark op die markplein – ‘n pragtige gesig.
Om 12:15 woon ons die gratis Advent-orreluitvoering in die St Lorenzkirche by – wat ‘n belewenis!
Na ‘n heerlike tyd in Nürnberg, vertrek ons vanmiddag na Bamberg –
nog ‘n pragtige stad met ‘n ryke geskiedenis. Die besondere Ou Stadgebied is ‘n UNESCO Wêrelderfenisgebied.
Bouwerk aan die pragtige katedraal met sy vier torings het reeds in die elfde eeu begin.
Ons slaap vannag weer in ‘n gerieflike hotel. Hier gaan ons ook almal saam ‘n smaaklike driegang-aandete geniet.
Dag 4, Donderdag 19 Desember 2019
Bamberg – München
Vanoggend sit ons ons Kersfeestoer voort – nou met vrye tyd aan al die lede om hierdie wonderlike stad te besigtig. (Hier is verskillende Kersmarkte.)
Vanaand bring ons ‘n jolige aand van vrolikheid, volksmusiek en -danse in die beroemde historiese Hofbräuhaus deur.
Dag 5, Vrydag 20 Desember 2019
Ons geniet vanoggend ‘n baie interessante stadsbesigtigingstoer van München o.l.v. ‘n plaaslike Engelssprekende gids. Sy neem ons ook na die beroemde Nymphenburg Paleis.
Daarna is daar tyd om die Kersmark voor die Marienplatz en die winkels in die loopstraat digby te ontgin.
Met hierdie Kersfeestoer gaan ons nou na die Oostenrykse platteland, naby Seefeld. Hier bly ons twee nagte in ‘n viersterhotel tussen die berge oor. Ons kuier vanaand gesellig saam oor ‘n smaaklike driegang-maaltyd.
Dag 6, Saterdag 21 Desember 2019
Ons ry vanoggend na die pragtige hoofstad van die Tirool, Innsbruck,
waar almal vrye tyd geniet.
Dan gaan ons na die beroemde Stubaier Gletser waar ons per kabelspoor tot heelbo in die berge ry. Met die kabelkarre kan mens tot by die Alpespits ry!
Dag 7, Sondag 22 Desember 2019
Ons ry met ons bus tot naby die die Königgsee, vanwaar ons met die geruislose elektriese boot na die eiland St. Bartholomä vaar. Halfpad stop die bootsman en blaas ‘n paar note op sy Flügelhorn sodat almal die besondere eggo’s van die klank kan hoor.
Die middag vertrek ons na Salzburg en bring ons ons eerste besoek aan die Ou Stad. ons ontmoet ons gids wat ons op ‘n interessante besigtigingsgtoer deur die stad neem.
Ons slaap vanaand in ‘n luukse viersterhotel in Bad Reichenhall – nie ver van Salzburg af nie. Hier geniet ons ‘n smaaklike maaltyd.
Dag 8, Maandag 23 Desember 2019
Ons ontmoet ‘n plaaslike boer en sy vriend met vier perdekoetse by Eugendorf. Hulle neem ons Kersfeestoergroep dan op ‘n onvergeetlike rit in die sneeu op die heuwels naby Salzburg te neem!
Daarna bring ons ons tweede besoek aan Salzburg se Ou Stad. vandag is die winkels oop! Jy kan nou ook nog die Kersmark, die kasteel op die berg en nog veel meer na hartelus geniet.
Later vertrek ons na Cesky Krumlov in Tsjeggië. Hier gaan ons tuis in die hartjie van die Ou Stad in ‘n luukse vyfsterhotel. Vanaand geniet ons saam in ons hotel aandete.
Dag 9, Dinsdag 24 Desember 2019
Ons bring ‘n heerlike oggend in Cesky Krumlov deur. In hierdie allermooiste dorpie (‘n UNESCO Wêrelderfenisgebied) is daar baie winkeltjies, ‘n tipiese Tsjeggiese (klein) Kersmark en ‘n stokou kasteel.
Vanmiddag ry ons na Praag waar ons in ‘n pragtige viersterhotel oorbly.
Ons ontmoet vanmiddag ons plaaslike gids en hy neem ons op ‘n baie interessante besigtigingstoer.
Vanaand woon ons ‘n tipiese Tsjeggiese folklore byeenkoms in Praag by. Hier geniet ons die pragtige Tsjeggiese volksmusiek en volksdanse. Ons eet ‘n smaaklike Tsjeggiese driegang-maaltyd en geniet baie joligheid!
Dag 10, Woensdag 25 Desember 2019
Kersdag in Praag!
Vanoggend besoek ons as groep die beroemde Klemetinum-kompleks waar ons saam met hulle gids ‘n begeleide toer onderneem. Dit bevat onder andere ‘n pragtige Barok pêrel biblioteek – een van die mooistes in Europa.
Vir musiekliefhebbers is daar ‘n geleentheid om ‘n kamermusiekkonsert in die Lobkowitz Paleis by te woon (toerlede moet self vooraf plek bespreek.)
Vanaand eet ons almal ons Kersete gesellig saam in ons hotel.
Dag 11, Donderdag 26 Desember 2019
Ons vertrek vanoggend terug huis toe via Rome.
Dag 12, Vrydag 27 Desember 2019
Ons Kersfeestoer kom op OR Tambo Lughawe tot ‘n einde. Ons land om 09:35. En ons weet: so baie mooi herinneringe bly nou verder by ons vir die res van ons lewens!
R37,500 pp wat deel
# ‘n Ekonomiese klas retoervliegkaartjie met Alitalia van Johannesburg na
Rome en dan na München en terug van Praag oor Rome na Johannesburg. (Daar is ongelukkig geen Kaapstadvlugte vir hierdie toer nie)
# ‘n Gedeelte van die lughawe- en brandstofbelasting
(Slegs R1,000 pp is nie by die toerprys ingesluit nie)
twin–kamers met en-suite badkamers in luukse drie- en viersterhotelle
met ervare plaaslike Engelssprekende gidse
LW Alle groepsaksies is by ons prys ingesluit.
Lughawebelasting van slegs R1,000 pp is nie by die toerprys ingesluit nie.
Verhoging van lughawebelasting weens wisselkoersveranderinge
gedurende die jaar (tans geen)
Alle ander toegangsgelde (slegs vir die enkele plekke wat jy dalk
addisioneel wil besoek)
(verwysing: KERS19/Jou Voorletters en Van bv.